L'ajuntament destinarà 200.000 euros per a la contractació de jóvens durant un any
20 de maig 2019

![](/media/sjgb1dsm/42_img_4137_cuerpo.jpg)  
  

L'Equip de Govern ha presentat este dilluns, 20 de maig, al Ple Extraordinari un expedient de modificació de crèdit per a destinar part del superàvit de 2018 que ascendix a 4’9 milions d'euros, a un nou pla d'ocupació, inversions pendents, pagament de factures i als programes d'ocupació juvenil EMPUJU i EMCUJU. La modificació ha sigut aprovada per Compromís, EU, el grup de no adscrits, ADN Morvedre, Iniciativa Porteña i PSOE, amb l'abstenció del PP i Ciutadans.

  

El regidor d'Hisenda, Enric Ariño, ha explicat que s'ha generat una partida dels diners de lliure disposició per al programa d'ajudes a la contractació en entitats locals de persones jóvens, de 16 a 30 anys, qualificades (EMCUJU) i no qualificades (EMPUJU) inscrites en el Sistema Nacional de Garantia Juvenil.

  

L'alcalde de Sagunt, Quico Fernández, ha manifestat que en el ple de hui s'ha aprovat "**amb el crèdit extraordinari un suplement de 200.000 euros que posarà l'Ajuntament per a completar els programes de EMPUJU i EMCUJU, que ja hem desenvolupat en estos anys anteriors, i que té com a finalitat cobrir la diferència entre el que paga l'administració i el que paga l'Ajuntament a 50 o 60 joves que no tenen treball, alguns estan qualificats i uns altres no. Estos jóvens, tenen l'oportunitat d'aprendre a treballar en l'administració i, evidentment, per a l'Ajuntament és una oportunitat de reforçar els seus servicis**”.

  

“**Els jóvens han d'estar atents i inscrits en les llistes de l'atur i en Garantia Juvenil, perquè si no és així després no tindran esta oportunitat. Estes polítiques actives d'ocupació són imprescindibles per a impulsar la plena ocupabilitat dels joves de cara al futu**r”, ha indicat Fernández.

  

Esta iniciativa es du a terme gràcies a una subvenció per part de la Conselleria d'Economia Sostenible, Sectors Productius, Comerç i Treball i una aportació municipal. En concret, l'ajuntament aportarà per a estes contractacions 200.000 euros.

  

L'acció busca facilitar l'accés al món laboral a la població més jove. Totes les persones que vulguen formar part d'este procés hauran d'estar inscrites en el Sistema Nacional de Garantia Juvenil i ser demandants d'ocupació en el SERVEF.

  

Així mateix, el superàvit es destinarà, entre altres coses, al pagament de factures de l'exercici anterior per valor d'aproximadament 1’4 milions d'euros; 1’7 milions d'euros a un nou pla d'ocupació; a inversions pendents, així com a liquidar part del deute del préstec de refinançament del Pagament a Proveïdors de 2012.​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-destinara-200-000-euros-per-a-la-contractacio-de-jovens-durant-un-any/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-destinara-200-000-euros-per-a-la-contractacio-de-jovens-durant-un-any/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-destinara-200-000-euros-per-a-la-contractacio-de-jovens-durant-un-any/ "Linked In")
*   [](mailto:?body=https://aytosagunto.es/va/actualitat/l-ajuntament-destinara-200-000-euros-per-a-la-contractacio-de-jovens-durant-un-any/)